open-index/open-wikipedia-markdown huggingface dataset:
ஆய்வுக்கூட இறைச்சி

**ஆய்வுக்கூட இறைச்சி** (In vitro meat) என்பது செயற்கையாக உற்பத்தி செய்யப்பட்ட இறைச்சி ஆகும். அதாவது ஒரு உயிரிள்ள விலங்கிடம் இருந்து பெறப்படாமல், செயற்கையாக ஆய்வுகூடத்தில் உற்பத்தி செய்யப்படுவது. இத்தகைய இறைச்சிகள் பரிசோதனை முறையில் 2003 உற்பத்தி செய்யப்படுகின்றன. எனினும் இவை பொதுச் சந்தைக்கு வர சில ஆண்டுகள் எடுக்கும். விலங்குகளை வளர்த்து கொன்று உண்ணாமல் இவை பெறப்படுவதால், இவற்றை மிருக உரிமை அமைப்பான PETA ஆதரித்துள்ளது.
## மேற்கோள்கள்

பகுப்பு:உயிரித் தொழில்நுட்பம்
பகுப்பு:இறைச்சி
பச்சையாறு

thumb|￼மேலவடகரையில் பச்சையாறு
**பச்சையாறு** மேற்குத் தொடர்ச்சி மலைகளின் கிழக்குச்சரிவில் தோன்றும் ஓர் ஆறு. இது தமிழகப் பகுதியில் உற்பத்தியாகி ஓடிப் பின்னர் தாமிரபரணி ஆற்றில் கலக்கிறது. இதன் குறுக்கே வடக்கு பச்சையாறு அணை 2004 ஆம் ஆண்டு கட்டப்பட்டது. இவ்வாற்றின் நீளம் 32 கிலோமீட்டர்கள் ஆகும் .

## பச்சையாறு பாசனவசதி
பச்சையாற்றின் மேலே பாசனவசதிக்காக ஒன்பது அணைக்கட்டுக்கள் கட்டப்பட்டுள்ளன.

## சான்றுகள்

## மேற்கோள்கள்


பகுப்பு:திருநெல்வேலி மாவட்ட ஆறுகள்
மூளை-கணினி இடைமுகம்

**மூளை-கணினி இடைமுகம்** என்பது மூளைக்கும் புறக்கருவி ஒன்றுக்கும் இடையேயான ஒரு நேரடி தொடர்பாடல் ஏற்பாடு.  தற்போது மூளையில் இருந்து கட்டளைகள் கருவிக்கு வழங்கும் இடைமுகங்கள் உண்டு.  மூளையின் நரம்பணுக்களின் மொத்த தொழிற்பாட்டை புரிந்து அந்த கட்டளைகளைக் கருவிக்கு வழங்க வேண்டும்.  இந்தக் கருவிகள் ஊனமுற்றோருக்கும் பெரிதும் உதவும் என்று எதிர்பாக்கப்படுகிறது.  பார்வையைத் திருப்பித் தரவக்கவாறு மூளைக்குக் கட்டளைகள் வழங்கக்கூடிய கருவிகளும் உண்டு.  எனினும் மூளைக்கும் கணினிக்கும் தொடர் ஊடால் செய்யக் கூடிய கருவிகள் இன்னும் விருத்தி செய்யப்படவில்லை.

## மேற்கோள்கள்

## வெளி இணைப்புகள்
* http://www.futureforall.org/brain/brain_mind.htm

பகுப்பு:நரம்பணுவியல்
பகுப்பு:உயிரிமருத்துவ பொறியியல்
பகுப்பு:கணினி மனித ஊடாட்டம்
பகுப்பு:செயற்கை நுண்ணறிவு
உட்செவிச்சுருள் பதியம்

right|thumb|250px|உட்செவிச்சுருள் பதியம்
**உட்செவிச்சுருள் பதியம்** அல்லது **காது உட்பதியக் கருவி** என்பது பிறப்பிலேயே முற்றிலும் செவிட்டுத் தன்மை உடைய ஒருவர் கேட்க உதவும் ஒரு இலத்திரனிய கருவி. (வயதானவர்கள் பெருத்திக்கொள்ளும் கேட்புக் கருவி என்பது வேறு) இது பெரும்பாலும் குழந்தை பருவத்திலேயே, அறுவைச் சிகிச்சை மூலம் காதினுள் பதிய வைக்கப்படுகிறது. இது ஒலியைப் பெருக்கித்தரும் கேள்விக்கருவி அன்று. மாறாக, இது உட்செவிச்சுருளுக்குள் இருக்கும் இன்னும் தொழிற்படக்கூடிய ஒலி நரம்பணுக்களை மின்புலத்தால் தூண்டிவிடுவதன் மூலம் கேட்க உதவுகின்றது. 
## கருவி
இந்தக் கருவியானது வெளிக்கருவி, உட்கருவி என இரண்டு பகுதிகளாக உள்ளது. வெளிக்கருவியைக் காதுக்குப் பின்புறம் வெளியில் தெரிவதுபோல் பொருத்தப்படுகிறது. இதில் நுண் ஒலிவாங்கி (மைக்ரோபோன்), ஒலிபெருக்கி, ஒலியை உள்ளே அனுப்பும் அமைப்பு, மின்கலன் ஆகியவை உள்ளன. நுண் ஒலிவாங்கி ஒலியைக் கிரகிக்கிறது. ஒலிபெருக்கி ஒலியின் அதிர்வுகளை அதிகப்படுத்தி, டிஜிட்டல் சமிக்ஞைகளாக மாற்றுகிறது. இந்த சமிக்ஞைகளை இதில் உள்ள ஓர் அலைபரப்புக் கருவியானது (Transmitter) காதின் உட்கருவிக்கு அனுப்பிவைக்கிறது.

உட்கருவியில் ஒலிவாங்கி, ஸ்டுமுலேட்டர் (Stimulater), காந்தம் ஆகியவை அடங்கியுள்ளன. இதை அறுவை சிகிச்சையினால் காதின் பின்புறம் தோலுக்கு அடியில் பொருத்தி, தையல் போடப்பட்டுவிடுகிறது. கம்பிபோல் இருக்கும் ஸ்டுமுலேட்டரை உட்காதில் உள்ள நத்தை எலும்பில் (Cochlea) பொருத்தப்படுகிறது. அலைபரப்பி மூலம் வரும் ஒலிகளை, ஒலிவாங்கி கவர்ந்து ஸ்டுமுலேட்டருக்கு அனுப்பிவைக்கிறது. பிறகு, ஸ்டுமுலேட்டரானது டிஜிட்டல் சமிக்ஞைகளை மின்சமிக்ஞைகளாக மாற்றி, செவி நரம்பு வழியாக மூளைக்கு அனுப்புகிறது. அங்கே ஒலிகள் பகுக்கப்பட்டு கேட்கும் திறன் செயலுக்கு வருகிறது.
## கருவி பொருத்தியபிறகான செயல்பாடுகள்
பிறந்த ஆறு மாதங்களுக்குள் குழந்தைக்குக் காது கேளாமை உள்ளதைக் கண்டுபிடித்து, ஐந்து வயதுக்குள் இக்கருவியைப் பொருத்திவிட்டால். குழந்தைக்குக் கேட்கும் திறனையும் பேச்சுத் திறனையும் உண்டாக்க இயலும். அறுவை சிகிச்சைக்குப் பின் குறைந்தது வாரத்தில் ஐந்து நாட்களுக்கு கேட்பியல் மருத்துவர் (Audiologist) மற்றும் பேச்சுப் பயிற்சியாளர் (Speech Therapist) மூலம் குழந்தைக்குப் பயிற்சி கொடுப்பது அவசியம். வீட்டிலும் இந்தப் பயிற்சி தொடர வேண்டும். முதல் மூன்று மாதங்களுக்கு சிகிச்சை மேற்கொண்ட மருத்துவமனையிலேயே இந்தப் பயிற்சிகள் வழங்கப்படும். அதன்பின்னரும் மூன்றாண்டு காலத்துக்கு குழந்தைக்கு பேச்சுப் பயிற்சி கொடுக்கப்பட வேண்டியது அவசியம் இதை தனியார் பயிற்சி மையங்களில் இப்பயிற்சிகளை பெறவேண்டி இருக்கும்.
## மேற்கோள்கள்

பகுப்பு:மருத்துவக் கருவிகள்
பகுப்பு:உயிரிமருத்துவ பொறியியல்
பகுப்பு:செயற்கை உடல் உறுப்புகள்
பகுப்பு:காது
உராய்வுப் போர்

**உராய்வுப் போர்** அல்லது **அரைப்பழிவுப் போர்** (*War of Attrition*) என்பது எதிரியை தோய்வுறச் செய்து தோக்கடிக்கும் ஓரு போர் உத்தி. இது எதிரியின் ஆள் பொருள் உளவுர வளங்களுக்கு தொடர்ந்து இழப்பு ஏற்படுத்தி, "எதிரியின் பலத்தை படிப்படியாக குறைத்து, பிறகு எதிரியை நிர்மூலமாக்கும் ஒரு போர் நுட்பம்." தமது வளங்களை திறனான பயன்படுத்தும், கூடிய வளங்களை தக்கவைக்கும் பெற்றுக்கொள்ளும் பக்கம் பொதுவாக வெற்றி பெறும். யார் கூடிய காலத்துக்கு தாக்குப்பிடிக்கின்றனரோ அவர்களே வெற்றிபெறுவர். வியட்னாம் போரில் அமெரிக்கப் படை வியட்னாமிய போராளிகளை தோய்வுறச் செய்து அவர்களின் போரிடும் உறுதியைக் குலைத்து வெல்ல நினைத்தார்கள், ஆனால் அவர்கள் தாக்குப்பிடித்தால் அமெரிக்க அரசியல் சமூக மாற்றங்கள் அவர்களுக்கு சாதகமாக மாறி வெற்றியைத் தந்தது.

## மேற்கோள்கள்


பகுப்பு:போரியல்
மின்னலடித் தாக்குதல்

**மின்னலடித் தாக்குதல்** என்பது கனரக அல்லது சிறப்பு படையணிகள் எதிரியின் களமுனை முக்கிய சிறிய பிரிவொன்றின் மீது அதிவேகமான குவியப்படுத்தப்பட்ட தொடர் தாக்குதலை நடத்தி, ஊடறுத்து ஒரு அனுகூல நிலையைப் பெறுவதைக் குறிக்கும். பீரங்கி நிலைகள், கட்டுப்பாட்டு தளங்கள், வானூர்தி தரிப்பிடங்கள் போன்றவை மின்னலடித் தாக்குதல் இலக்குகள் ஆகும். இவ்வகைத் தாக்குதல்களை நாசி ஜேர்மனி இரண்டாம் உலகப் போரின் போது முதலில் பரவலாகப் பயன்படுத்தியது. ஜேர்மன் மொழியில் இத்தாக்குதலை பிளிட்ஸ்கிரைக் (Blitzkrieg) என்பர்.

இவ்வணிகளை உள்ளே வரவிட்டு அடிப்பது இதற்கு ஓர் எதிர் தாக்குதல் முறையாகும்.

## மேற்கோள்கள்

பகுப்பு:போரியல்
சுற்றிவளைப்பு

எதிரியின் படையணிகளின் இரு துருவ முனைகளையும் தாக்கி, அது வெற்றியடைந்தால், அந்த துருவ முனைகளை இறுக்கி எதிரி **சுற்றிவளைக்கப்படும்**. சுற்றிவளைக்கப்பட்ட எதிரி நகர்வது சிரமாகும், அதனால் தற்காத்துக் கொள்வது கடினம். " போரில் எதிரியின் பலமான பகுதிகளை நேரடியாக போரிட்டு வெல்வதை காட்டிலும் அதனை சுற்றிவளைத்து எதிரியை நிலைகுலைய வைப்பது ஒரு போர் தந்திரம்."

## மேற்கோள்கள்


பகுப்பு:போரியல்
7-ஆம் நூற்றாண்டு

thumb|300px|7ம் நூற்றாண்டின் ஆரம்பத்தில் கிழக்கு அரைக்கோளம்
thumb|300px|7, நூற்றாண்டின் இறுதியில் கிழக்கு அரைக்கோளம்
[thumb|230px|கையால் எழுதபட்ட [திருக்குர்ஆன்|திருக்குரானின் ஒரு அத்தியாயம்]]
[thumb|200px|[ஆங்கிலோ-சாக்சன்களின் முகமூடி ஒன்று (625)]]
**7ஆம் நூற்றாண்டு** என்ற காலப்பகுதி கிபி 601 தொடக்கம் கிபி 699 வரையான காலப்பகுதியைக் குறிக்கிறது.

632 ஆம் ஆண்டில் முகமதுவின் இறப்பிற்குப் பின்னர் முஸ்லிம்களின் உலக ஆக்கிரமிப்பு ஆரம்பமாகியது. அராபியக் குடாவுக்கு வெளியே இஸ்லாம் பரவியது. பாரசீகத்தை இஸ்லாமியர்கள் கைப்பற்றியதை அடுத்து சசானிட் பேரரசு வீழ்ச்சி கண்டது. இந்நூற்றாண்டிலேயே சிரியா, ஆர்மீனியா, எகிப்து, வடக்கு ஆப்பிரிக்கா ஆகியவற்றை முஸ்லிம்கள் கைப்பற்றினர்.

கொன்ஸ்டண்டீனப்போல் உலகின் மிகப்பெரியதும், செல்வச் செழிப்பும் கொண்ட நகரமாக இருந்தது. உலகெங்கும் ஜஸ்டீனியக் கொள்ளை நோய் பரவி 100 மில்லியன்களுக்கும் அதிகமானோரைக் கொன்றது. இதனால் ஐரோப்பாவின் மக்கள் தொகை 550-700 ஆம் ஆண்டளவில் 50 விழுக்காடு குறைந்தது.

வட இந்தியாவில் ஆறாம் நூற்றாண்டின் இறுதியில் பிளவு பட்டிருந்த பல சிறிய இராச்சியங்களை ஹர்ஷவர்தனர் ஒன்றிணைத்தார். தொண்டை மண்டலத்தில் 575 அளவில் பல்லவரின் ஆட்சியை நிறுவிய சிம்மவிஷ்ணு பரம்பரையினருக்கும் முதலாம் பாண்டியப் பேரரசைச் சேர்ந்த பாண்டியர்களுக்கும் அரசுரிமைக் குறித்த ஆதிக்கப் போர்கள் நடந்தன. 7ம் நூற்றாண்டின் காவிரிக் கரையின் வடக்குப் பகுதிவரை பல்லவப் பேரரசின் ஆளுகைக்குட்பட்டது.

## நிகழ்வுகள்

* இஸ்லாம் அரேபியாவில் பரவியது. திருக்குர்ஆன் ஆவணப்படுத்தப்பட்டது.
* உலக மக்கள் தொகை 208 மில்லியனாகக் குறைந்தது.
* ஆங்கிலோ-சாக்சன் மக்கள் இந்நூற்றாண்டின் முற்பகுதியில் பரவ ஆரம்பித்தனர்.
* சிந்துவில் பௌத்த ஆட்சி முடிவுக்கு வந்தது.
* ஆங்கில கவிதைகள் எழுதப்பட்டன.
* 622, இஸ்லாமிய நாட்காட்டியின் முதலாம் ஆண்டு ஆரம்பம்.
* 632, முஸ்லிம்களின் ஆக்கிரமிப்பு ஆரம்பமானது.

## கண்டுபிடிப்புகள்
* 650, சீனாவின் முதலாவது காகித நாணயம் அறிமுகப்படுத்தப்பட்டது.

## குறிப்பிடத்தக்கவர்கள்
* முகமது (570–632), முதலாவது நபி
* பிரம்மகுப்தர், இந்தியக்கணித நிபுணர்
* திருஞானசம்பந்தமூர்த்தி நாயனார்
* திருநாவுக்கரசு நாயனார்

## மேற்கோள்கள்


பகுப்பு:நூற்றாண்டுகள்
*
பகுப்பு:1-ஆம் ஆயிரமாண்டு
லன்சானா கொண்டே

**லன்சானா கொண்டே** (*Lansana Conté*, 1934 - டிசம்பர் 22, 2008) கினி நாட்டின் தலைவராக 1984 ஆம் ஆண்டு முதல் 2008 இல் இறக்கும் வரை பதவியில் இருந்தவர்.

## மேற்கோள்கள்

பகுப்பு:கினி
பகுப்பு:1934 பிறப்புகள்
பகுப்பு:2008 இறப்புகள்
புனித வளனார் மேல்நிலைப் பள்ளி, கடலூர்

**புனித வளனார் மேல் நிலை பள்ளி ** அல்லது செயின்ட் ஜோசப் உயர்நிலை பள்ளி 1868ல் தொடங்கப்பட்டது .இந்த பள்ளி தந்தை தர்பேஸ்  முயற்சிகள் மூலம் 1884 இல் ஒருகல்லூரியாக உயர்த்தப்பட்டு சென்னை பல்கலைக்கழகத்தில் இணைந்து இருந்தது. கடலூர் மாவட்ட - கெஸட்டீர், 19 ஆம் நூற்றாண்டில் மாவட்டதில்  இருந்த முதன்மை கல்வி நிறுவனம் மற்றும் கல்லூரி செயின்ட் ஜோசப் கல்லூரி மட்டுமே  என்று பதிவு செய்துள்ளது. இது மீண்டும் நிதி கட்டுப்பாடுகள் காரணமாக 1909 ல் ஒரு உயர்நிலை பள்ளியாக மாறியது.

1991 ம் ஆண்டு புனித வளனார்  கலை மற்றும் அறிவியல் கல்லூரி மறுபிறப்பு எடுத்தது . தமிழ்நாடு கவர்னர்  பீஷ்மர் நாராயணசிங், தலைமையில் ஒரு விழாவில்,11 அக்டோபர் 1991 அன்று கல்லூரி தொடங்கி வைக்கப்பட்டது.

## புற இணைப்புகள்
* செயின்ட் ஜோசப் கல்லூரி, கடலூர் இணையத்தளம் 

பகுப்பு:கடலூர் மாவட்டத்திலுள்ள அரசு உதவி பெறும் பள்ளிகள்
பாட்டை வலையமைப்பு

thumb|பாட்டை வலையமைப்பு
right|thumb|பாட்டை வலையமைப்பு**பாட்டை வலையமைப்பு** (Bus Topology) என்பது வலையமைப்பு வடிமைப்பில் ஒன்றாகும். இதில் வாங்கிகள் (கிளையண்ட்ஸ்) ஒரு பொதுவான ஓர் ஊடகத்தைப் பாவிக்கும் அது பாட்டை (பஸ்) என்று அழைக்கப்படும். பொதுவாகக் கணினியின் தாய் பலகையில் (மதர்போர்ட் Motherboard) கணினி வலையமைப்புகளிலும் இதைக் காணலாம்.

பாட்டை வலையமைப்பானது பல்வேறு வாங்கிகளை ஒன்றாக இணைப்பதற்கு இலகுவான வழிமுறையாக இருந்தாலும் ஒரே நேரத்தில் ஒன்றிற்கு மேற்பட்ட வாங்கிகள் தொடர்பினை மேற்கொள்ள முயன்றால் தரவுப் பொதிகள் (Data packets) மோதலிற்கு உள்ளாகும். சில வலையைப்புகள் தரவுப் பொதிகளில் மோதற் தவிர்ப்பு யுக்தியைக் கொண்டிருந்தாலும் பெரும்பாலான வலையைப்புக்களில் பல் அணுக்கத்திற்கான காவியை உணரும் (Carrier Sense Multiple Access) தொழில் நுட்பத்தையே கொண்டுள்ளன.

இப்பொழுது கம்பியிணைப்புகள் பெரும்பாலும் இதைக் கைவிட்டுவிட்டாலும் கம்பியற்ற இணைப்புகள் (Wireless) இணைப்புகள் பாட்டை இணைப்புகளாகக் கருதலாம். பாட்டை வலையமைப்பில் நேரடியாகவே புதிய சாதனங்களை இணைத்துக் கொள்ளலாம்.

## பாட்டை வலையமைப்பின் அநுகூலங்களும் பிரதிகூலங்களும்

### அநுகூலம்
* இலகுவாக நடைமுறைப்படுத்தக் கூடியதும் விரிவாக்கப்படக்கூடியதும். 
* தற்காலிக அல்லது சிறிய வேகம் ஒரு பிரச்சினையாக இல்லாதவிடத்தில் இது சிறந்த தீர்வாகும். 
* ஏனைய வலையமைப்புக்களை விட மலிவானது.
* ஒரே ஒரு கம்பியே பயன்படுவதால் இலாபகரமானது.
* கம்பியில் உள்ள வழுக்களை இலகுவாகக் கண்டுபிடித்துக் கொள்ளலாம்.

### பிரதிகூலம்
* குறைந்த அளவிலான கணினிகளையே இணைக்கலாம். அத்துடன் ஓரளவுக்குத்தான் கம்பியை நீட்டிப் பயன்படுத்தலாம்.
* கம்பியில் பிரச்சினை ஏற்பட்டால் முழு வலையமைப்புமே செயலிழந்து விடும். 
* நீண்ட பாவனையில் பராமரிப்புச் செலவுகள் அதிகம். 
* வலையமைப்பு வினைத்திறனானது அதிக கணினிகளை இணைக்கும் பொழுது குறைவடையும். 
* அந்தங்களில் முறையாக முடிவடைய வேண்டும். 
* இது ஏனைய வலையைப்புகளை விட மெதுவானது.

பகுப்பு:கணினிப் பிணையமாக்கம்
தற்காப்புத் தாக்குதல்

**தற்காப்புத் தாக்குதல்** என்பது எதிரி வலிந்து தாக்கும்பொழுது அல்லது முன்னேறும் பொழுது மேற்கொள்ளப்படும்
தற்காப்பு, எதிர்ப்பு நடவடிக்கைகள் ஆகும்.  தற்காப்புத் தாக்குதலின் போது பயன்படுத்தப்படும் போர் உத்திகள் வலிந்து
தாக்குதலில் இருந்து வேறுபட்டவை.  கன்னிவெடிகளை விதைத்து வைத்தல், அகழி-அரண் கட்டி போரிடல், பதுங்கித் தாக்குதல், பரவ விட்டு அடித்தல் என பல்வேறு உத்திகள் தற்காப்புத் தாக்குதலில் பயன்படுகின்றன.

## தற்காப்புச் சூழ்ச்சி முறைகள்

* அடிப்படைக் கோட்பாடுகள்
** Defence in depth
** Mutual Support (e.g. by crossfire)
** All round defence
* பின்வாங்கல்
** Reserved demolitions
** Scorched earth
** சூழ்ச்சிப் பொறிs
*** நிலக்கண்ணி வெடிகள்
** நீள்வரிப் பள்ளம் வாய்ச் சென்று தாக்கல்
* மீளத் தாக்கல்/ பதிலடி
** Counter battery fire
** சரமாரியான பதிலடி
*பதுங்கிப் பின் பாய்தல்
** தொடர்பைத் துண்டித்தல்
* உள்வர விட்டுப் பின் தாக்கல்
** military bottleneck

படைத்துறை

பகுப்பு:போரியல்
வலிந்து தாக்குதல்

**வலிந்து தாக்குதல்** என்பது படையியல் இலக்குகளை முன்வைத்து திட்டமிட்டு வலிந்து மேற்சென்று எதிரியைத் தாக்குவதைக் குறிக்கும். இடத்தை அல்லது தளங்களை பிடிப்பதற்காக, மூல வளங்களைச் சிதைப்பதற்கா, பிற மூலோபாய அல்லது போர் உத்தி இலக்குகளுக்காக வலிந்து தாக்குதல் மேற்கொள்ளப்படும். தற்காப்புத் தாக்குதலை விட வலிந்து தாக்குதலுக்கு கூடிய அனுபவம் மிக்க ஆட்பலம் தேவை. தேவையான அளவு சுடுதிறனும், ஆயுத பலமும் தேவை. களமுனைத் தாக்குதலுக்கு முன்னரே இலக்கை வேவு பாத்து, தமது வள கள சூழ்நிலைகளுக்கேற்ப போர் திட்டம் அல்லது வியூகம் அமைக்கப்பட வேண்டும். இவற்றுக்கு கூடிய மதிநுட்ப திறன் வேண்டும். பெரிய தாக்குதலுக்கு முன்னர் கடும் பயிற்சியும், மாதிரி தாக்குதலும் மேற்கொள்ளப்படுவதுண்டு. தாக்குதலின் போது ஒருங்கிணைப்பும் வழங்கலும், தேவைப்பட்டால் மேலதிக உதவியும் கொடுக்கப்படவேண்டும்.

## மேற்கோள்கள்


பகுப்பு:போரியல்
பிரித்தானியத் தீவுகள்

**பிரித்தானியத் தீவுகள்** (*British Isles*) எனப்படுபவை ஐரோப்பாக் கண்டத்தின் வடமேற்குக் கரையில் பெரிய பிரித்தானியா, அயர்லாந்து தீவு, மற்றும் சிறிய தீவுகளை உள்ளடக்கிய தீவுகள் ஆகும். பிரித்தானியத் தீவுகள் என்னும் பெயருடன் அயர்லாந்தை இணைப்பதற்குப் பெரும்பாலான ஐரிய மக்கள் எத்ர்ப்புத் தெரிவித்து வருகின்றனர். அயர்லாந்து அரசும் இச்சொல்லை அதிகாரபூர்வமாகப் பயன்படுத்துவதில்லை.

இத்தீவுகளில் ஐக்கிய இராச்சியம், அயர்லாந்துக் குடியரசு என இரண்டு தனியாட்சியுடைய நாடுகள் உள்ளன. அத்துடன் இத்தீவுகளில் முடியாட்சிக்குட்பட்ட மாண் தீவு, கால்வாய் தீவுகள், ஆகியன உள்ளன.

## மேற்கோள்கள்




## வெளி இணைப்புகள்
* interactive geological map
*  Geograph British Isles


பகுப்பு:ஐரோப்பா
தாதுவர்த்தனி

**தாதுவர்த்தனி** இராகம், கருநாடக இசையின் 69ஆவது மேளகர்த்தா இராகம் ஆகும். அசம்பூர்ண பத்ததியில் 69ஆவது இராகத்திற்கு **தௌதபஞ்சமம்** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|தாதுவர்த்தனி சுரங்கள் C யிலிருந்து தொடக்கம்

* *ஆதித்ய* என்றழைக்கப்படும் 12ஆவது சக்கரத்தில் 3ஆவது மேளம்.
* இந்த இராகத்தில் ஷட்ஜம், ஷட்சுருதி ரிஷபம் (ரி3), அந்தர காந்தாரம்(க3), பிரதி மத்திமம்(ம2), பஞ்சமம், சுத்த தைவதம்(த1), காகலி நிஷாதம் (நி3) ஆகிய சுரங்கள் வருகின்றன.

## சிறப்பு அம்சங்கள்
* இது ஒரு விவாதி மேளம்.
* இதன் மத்திமத்தை சுத்த மத்திமாக மாற்றினால் இராகம் காங்கேயபூஷணி (33) ஆகும்.
* இதன் நிஷாத முறையே கிரக பேதத்தின் வழியாக காயகப்பிரியா (11) மேளகர்த்தா இராகத்தை கொடுக்கும் (*[[மூர்ச்சனாகாரக மேளம்]]*).

## உருப்படிகள்
* கிருதி: *மஹேசம் பாவயம்*, மங்களம்பள்ளி பாலமுரளிகிருஷ்ணா

## மேற்கோள்கள்

பகுப்பு:மேளகர்த்தா இராகங்கள்
ஜோதிஸ்வரூபிணி

**ஜோதிஸ்வரூபிணி** கருநாடக இசையின் 68 ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் 68 ஆவது இராகத்திற்கு **ஜோதி** அல்லது **ஜோதிராகம்** என்ற பெயர்.

## இலக்கணம்
thumb|right|250px|ஜோதிஸ்வரூபிணி சுரங்கள் C யிலிருந்து தொடக்கம்

* *ஆதித்ய* என்றழைக்கப்படும் 12ஆவது சக்கரத்தில் 2ஆவது மேளம்.
* இந்த இராகத்தில் ஷட்ஜம், ஷட்சுருதி ரிஷபம் (ரி3), அந்தர காந்தாரம்(க3), பிரதி மத்திமம்(ம2), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

## சிறப்பு அம்சங்கள்
* இதன் மத்திமத்தை சுத்த மத்திமாக மாற்றினால் இராகம் ராகவர்த்தனி (32) ஆகும்.
* கிரக பேதத்தின் வழியாக எந்த மேளகர்த்தா இராகமும் தோற்றுவிக்காது. (மூர்ச்சனாகாரக மேளம் அல்ல).

## உருப்படிகள்
* கிருதி	: ஜோதிஸ்வரூபிணி, பெரியசாமி தூரன்
* கிருதி	: கானசுதா, கோடீஸ்வர ஐயர்
* கிருதி	: ஸ்ரீ காயத்ரி பக்த துரித, மங்களம்பள்ளி பாலமுரளிகிருஷ்ணா

## மேற்கோள்கள்

பகுப்பு:மேளகர்த்தா இராகங்கள்
கணினி அமைப்பியக்க மீட்பு

**கணினி அமைப்பியக்க மீட்பு** அல்லது **கணினி மீட்பு** அல்லது சிஸ்டம் ரெஸ்டோர் என ஆங்கிலத்தில் அழைக்கப்படும் படிமுறையானது, கணினியின் அமைப்பியக்க (சிஸ்டம்) கோப்புக்கள், ரெஜிஸ்டிறி நிறுவப்பட்ட மென்பொருட்கள் போன்றவற்றில் குழப்பம், குற்றம் பழுதுகள் ஏற்படும் போது பழையநிலைக்குக் கொண்டுவரப் பயன்படுகின்றது. இது விண்டோஸ் மில்லேனியம், எக்ஸ்பி, விஸ்டா இயக்குதளங்களில் ஓர் உறுப்பாக அமைந்துள்ள பகுதி. விண்டோஸ் சேர்வர் (சர்வர்) இயக்குதளங்கள் அமைப்பியக்க மீட்பை (சிஸ்டம் ரெஸ்டோர்) உள்ளடக்கப்படாவிட்டாலும் விண்டோஸ் செர்வர் 2003 இல் விண்டோஸ் எக்ஸ்பியுடன் வந்த அமைப்பியக்க மீட்பை (சிஸ்டம் ரெஸ்டோரைப்) பயன்படுத்த இயலும் என்றாலும் இதற்கு நிறுவன ஒப்புதல் கிடையாது.

விண்டோஸ் விஸ்டாக் கணினிகளில் நிழற்படி  (ஷடோ காப்பி Shadow Copy) தொழில்நுட்பத்துடன் கூடிய மேம்படுத்தப்பட்ட இடைமுகம் கிடைக்கின்றது. 

## மேலோட்டம்
கணினி அமைபியக்கத்தை மீட்கும் (மீள்விக்கும்) செயற்பாட்டில் பயனர்கள் கணினியை மீள்விப்புப் புள்ளிகளை (நிலைகளை) உருவாக்கலாம். ஏற்கனவே இருக்கும் மீட்புப் புள்ளிகளுக்கு மீள்விக்கலாம் விரும்பினால் மீள்விப்புத் தேர்வுகளைக் கூட மாற்றியமைக்கலாம். அத்துடன் மீள்விப்புக் கூட மீளத் திரும்பக்கூடியதே. இடவசதியைப் பொறுத்து பழைய மீட்புப் புள்ளிகள் கருதாமல் கைவிடப்பட்டுப் புதிய மீள்விப்புப் புள்ளிகள் உருவாக்கப்படும். பெரும்பாலான பயனர்களுக்கு கடந்த சிலவாரங்களுக்கு மீள்விப்புப் புள்ளிகள் இருக்கலாம் அல்லது இடவசதிக் குறைவான அல்லது வினைத்திறனாகக் கணினியை இயக்க விரும்பும் பயனர்கள் பயனர்களுக்கு மீள்விப்பை இடைநிறுத்தியும் வைத்திருக்கலாம். 

சிஸ்டம் ரெஸ்டோர் *.exe, *.dll போன்ற சில கோப்புக்களை ஆவணப்படுத்தி மீள்விப்பதற்காகச் சேமித்து வைக்கும். அத்துடன் பெரும்பாலான டிவைஸ் டிரைவர் என்கின்ற வன்பொருட்களை வேலைசெய்ய வைக்கும் மென்பொருட்களையும் ஆவணப்படுத்திக் கொள்ளும்.

## கண்காணிக்கப்படும் வழங்கள்
கீழ்வரும் வழங்கள் ஆவணப்படுத்தப்படும்.
*ரெஜிஸ்டிறி
*விண்டோஸ் கோப்பு பாதுகாப்பு கோப்புறையில் (Windows File Protection (Dllcache)) உள்ள கோப்புக்கள்
*கணினியின் பயனர்கள் (கணினிக்கு உரிய பயனர்கள் டொமைன் பயனர்கள் அல்ல)
*COM+ and WMI தரவுத் தளங்கள்
*IIS Metabase
*தனிச்சிறப்பான கோப்புக்கள் கண்காணிக்கப்படும்.

## மீள்விப்புப் புள்ளிகள்
மீள்விப்புப் புள்ளிகள் கீழ்வரும் சூழல்களில் உருவாக்கப்படும்
*சிஸ்டம் ரெஸ்டோரைப் பற்றி அறிந்த விண்டோஸ் இண்ட்ஸ்ரோலர் (Windows Installer) மூலமாக நிறுவப்படும் மென்பொருட்கள்,.
*விண்டோஸ் மேம்படுத்தல்கள் விண்டோஸ் இயங்குதளத்தை மேம்படுத்தும் பொழுது.
*விண்டோஸ் வன்பொருள் தர ஆய்வுகூடத்தால் (விண்டோஸ் ஹார்ட்வெயார் குவாலிட்டி லேப் Windows Hardware Quality Labs.) எண்ணிம (டிஜிட்டல்) முறையில் கையொப்பமிடாத டிவைஸ் டிரைவர்களை நிறுவும் பொழுது.
*24 மணித்தியாலங்களாகக் கணினியைப் பாவிக்கும் பொழுது (விண்டோஸ் மில்லேனியத்தில் 10 மணித்தியாலங்கள்) அல்லது 24 மணித்தியாலத்தில் இவற்றில் எது முன்னுக்கு வருகின்றதோ அதன்படி உருவாக்கப்படும்.
*24 மணிநேரத்திற்குக் கூடுதலாகக் கணினியை துவக்காது வைத்திருந்தால் கணினியை துவக்கும் பொழுது மீள்விப்புப் புள்ளி உருவாக்கபடும்.
*பழைய மீள்விப்புப் புள்ளிகள் இடவசதியைப் பொறுத்து முதலில் உருவாக்கப்பட்டதே முதலில் அழிக்கப்படும்.
*முதன் முறையாகக் கணினியை ஆரம்பிக்கும் பொழுதும் மீட்புப் புள்ளியை உருவாக்கும்.

## குறிப்பு
ஆவணங்களை சேமிக்கப்பயன்படும் My Documents இல் உள்ள ஆவணங்களும் *.doc மற்றும் *.exe நீட்சியைக் கொண்ட கோப்புக்களும் மீள்விக்கப்படாது.

## மேற்கோள்கள்


பகுப்பு:கணினியியல்
பகுப்பு:விண்டோசு ஆக்கக்கூறுகள்
சுசரித்ர

**சுசரித்ர** கருநாடக இசையின் மேளகர்த்தா இராகங்களில் 67ஆவது இராகம் ஆகும். அசம்பூர்ண பத்ததியில் 67ஆவது இராகத்திற்கு **ஸந்தான மஞ்சரி** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|சுசரித்ர சுரங்கள் C யிலிருந்து தொடக்கம்

* இது *ஆதித்ய* என்றழைக்கப்படும் 12ஆவது வட்டத்தில் (சக்கரத்தில்) முதல் மேளம்.
* இந்த இராகத்தில் ஷட்ஜம், ஷட்சுருதி ரிஷபம் (ரி3), அந்தர காந்தாரம்(க3), பிரதி மத்திமம்(ம2), பஞ்சமம், சுத்த தைவதம்(த1), சுத்த நிஷாதம் (நி1) ஆகிய சுரங்கள் வருகின்றன.

## சிறப்பு அம்சங்கள்
* இது ஒரு விவாதி மேளம்.
* நீண்ட ஆலாபனைக்கு இடம் கொடாத ராகம்.
* இதன் மத்திமத்தை சுத்த மத்திமமாக மாற்றினால் இராகம் யாகப்பிரியா (31) ஆகும்.
* கிரக பேதத்தின் வழியாக எந்த மேளகர்த்தா இராகமும் தோற்றுவிக்காது. (மூர்ச்சனாகாரக மேளம் அல்ல).

## உருப்படிகள்
* கிருதி : *ஸந்தான மஞ்சரி*, முத்துசாமி தீட்சிதர், ஆதி தாளம்
* கிருதி : *வேலு மயிலே*, கோடீஸ்வர ஐயர், ரூபக தாளம்
* கிருதி : *சிந்தயாமி சந்ததம்*, மங்களம்பள்ளி பாலமுரளிகிருஷ்ணா, ஜம்ப தாளம்

## மேற்கோள்கள்

பகுப்பு:மேளகர்த்தா இராகங்கள்
1964 தனுஷ்கோடி புயல்

right|thumb|250px|கடல் கொண்டது போக மிச்சமிருக்கும் தனுஷ்கோடி தேவாலயத்தின் சுவர்கள்
**1964 தனுஷ்கோடி புயல்** (*1964 Dhanushkodi cyclone*) இந்தியாவின் தென் பகுதியில் உள்ள தனுஷ்கோடியையும், இலங்கையின் வடக்குப் பகுதியையும் 1964 டிசம்பர் 22 முதல் டிசம்பர் 25 வரை தாக்கியது. 1,800 இற்கும் அதிகமானோர் உயிரிழந்தனர். இராமேசுவரம் தீவின் கிழக்கு முனையில் அமைந்திருந்த தனுஷ்கோடி நகரம் முழுவதும் புயலால் அழிந்து போனது.

## அழிவுகள்
### இந்தியா
தனுஷ்கோடி 500-க்கும் மேற்பட்ட வீடுகள் கொண்ட மீனவ நகரம். மன்னார் வளைகுடாவில் ஏற்பட்ட புயல் கரையை கடந்த போது சுனாமி போன்ற ராட்சத அலை எழுந்து ஊருக்குள் புகுந்தது. அதை அப்போது கடல் கொந்தளிப்பு என்று பொதுவான வார்த்தையால் அழைத்தனர். இந்த அலை 40 முதல் 50 அடி உயரத்துக்கு எழும்பி வந்தது.

அதிகாலை 3 மணி அளவில் ஆழிப் பேரலை தனுஷ்கோடிக்குள் புகுந்து,  நகரமே கடலால் மூழ்கடிக்கப்பட்டது. தனுஷ்கோடி மக்களில் முன்னூறுக்கும் அதிகமானோர் இதில் உயிரிழந்தனர். இந்திய பெருநிலத்துக்கும் இராமேசுவரம் தீவிற்கும் இடைப்பட்ட பாம்பன் தொடருந்து தடம்கொண்ட பாலம் பேரலையில் உடைந்தது. மேலும் 23 நள்ளிரவுக்கு 5 நிமிடம் முன் பாம்பன் தொடருந்து நிலையத்திலிருந்து புறப்பட்ட பாம்பன்-தனுஷ்கோடி உள்ளூர் பயணி (passenger) வகை தொடரி தனுஷ்கோடி தரிப்பிடத்தின் நுழைவாயிலை அடைகையில் ஒரு பேரலையால் அடித்துக் கவிழ்க்கப்பட்டு அனைத்து பயணிகளும் உயிர்மாண்டனர்.

தனுஷ்கோடி அடியோடு அழிந்தது. மண் மூடிப் போன மேடாக மாறிப் போனது. புயலின் அடையாளமாக இன்று சிதிலமடைந்த ஒரு தேவாலயமும் சில கட்டடங்களும் மட்டுமே எஞ்சியுள்ளன.

தனுஷ்கோடி நகரம் புதிப்பிக்கப்படவில்லை. இருப்பினும் தனுஷ்கோடியில் இன்றும் சில மீனவ குடும்பங்கள் வசிக்கின்றனர். அவர்கள் தனுஷ்கோடிக்கு வரும் சுற்றுலாப் பயணிகளை நம்பி வாழ்ந்து வருகின்றனர்.

### இலங்கை
புயல் 1964 டிசம்பர் 22 இல் இலங்கையின் வடக்குப் பகுதியைத் தாக்கியது. யாழ்ப்பாண மாவட்டத்தில் ஏறத்தாழ 5000 வீடுகளும் 700 மீன்பிடி வள்ளங்களும் அழிந்தன. பல நெல் வயல்கள் பாதிப்புக்குள்ளாயின. மன்னாரிலும் பெரும் சேதம் ஏற்பட்டது. திருக்கோணமலைத் துறைமுகமும் சேதமடைந்தது. இவ்வழிவுகளினால் 200 மில்லியன் ரூபாய் பொருளாதார இழப்பு ஏற்பட்டது. 350 மீனவர்கள் கடலில் காணாமல் போயினர்.

## மேற்கோள்கள்

## வெளி இணைப்புகள்
*தனுஷ்கோடி நினைவுகள்: புயலில் சிக்கி சிதைவுகளாக மாறிய ஒரு துறைமுக நகரின் கதை
*Satellite Study of the Rameswaram Cyclonic Storm of 20–23 December 1964, Kulshrestha, Shashi M., Madan G. Gupta, 1966; J. Appl. Meteor., 5, 373–376.

பகுப்பு:இந்தியாவில் சூறாவளிகள்
பகுப்பு:1964 நிகழ்வுகள்
பகுப்பு:இலங்கையில் சூறாவளிகள்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழகத்தில் பேரிடர்கள்
காலாட் படை

thumb|right|270px|ஈராக்கில் அமெரிக்க காலாட் படை
**காலாட் படை** என்பது கால்களால் சென்று போரிடும் படை. பண்டைக்காலம் தொடக்கம் இன்று வரை காலாட் படை படைத்துறையின் ஒரு அடிப்படை பிரிவாக இருந்து வருகிறது. எனினும் மேற்கு நாட்டு படைகளில் காலாட் படை ஒரு சிறிய பிரிவாக மாறிவருகிறது. காரணம் மேற்குநாட்டுப் படைகளில் நுட்ப திறன்வாயந்த படைகளின் தேவை அதிகரித்து வருகிறது.

## மேற்கோள்கள்

பகுப்பு:படைப்பிரிவுகள்
பகுப்பு:காலாட்படை
கொத்துக் குண்டு

thumb|விமானப்படை விமானத்திலிருந்து வீசப்படும் கொத்துக் குண்டுகள்
right|thumb|கொத்துக் குண்டுகள், 1960 

**கொத்துக் குண்டு** என்பது பலநூறு சிறிய வெடிகலங்களை வெளியே தள்ளும் ஒரு குண்டு. இந்த வெடிகலங்கள் பரந்த பரப்பளவில் விழுந்து வெடித்து அழிவு உண்டு பண்ணும். வானிலில் இருந்தோ தரையில் இருந்தோ கொத்துக் குண்டுகள் வீசப்படும். வீசப்பட்ட பல காலம் பின்பும் வெடிக்காத வெடிகலங்கள் வெடித்து பெரும் அழிவு ஏற்படுத்த வல்லவை. இதனால் இந்தக் குண்டை போரில் பாவிப்பதில்லை என 94 நாடுகள் மே 2008 ஒரு பன்னாட்டு உடன்படிக்கை செய்துள்ளன. எனினும் இலங்கை படைத்துறை ஈழத்தமிழர்களுக்கு எதிராக கொத்துக் குண்டுகளை பயன்படுத்துகிறது.

## மேற்கோள்கள்


## வெளி இணைப்புகள்
*கொத்துக் குண்டு
*Mines Advisory Group
*An International Treaty to Ban Cluster Munitions: Is There a Strategy for Responsible U.S. Engagement? 
*Cluster munitions and international humanitarian law
*Convention on Cluster Munitions
*Clear Path International
*Global Security.org LBU-30
*Circle of Impact: The Fatal Footprint of Cluster Munitions on People and Communities  16 May 2007
*Disarmament Insight website
*Council on Foreign Relations: The Campaign to Ban Cluster Bombs November 21, 2006
*Interactive map of cluster bomb producers, stockpilers, users and affected countries
*Ban Advocates – Voices from affected communities

;தொழில்நுட்பம் சார்ந்தவை
* Federation of American Scientists article on the CBU97 and CBU105 cluster bombs with smart munitions. 
* Federation of American Scientists article on the BLU-114 anti-electrical weapon.
;செயற்திட்டங்கள்
* Inquiry by the Foreign Affairs, Defence and Trade Committee of the Australian Senate into the provisions of the Cluster Munitions (Prohibition) Bill 2006 

பகுப்பு:குண்டுகள்
பாம்பன் தீவு

**பாம்பன் தீவு** (*Pamban Island*) என்பது இந்தியாவுக்கும் இலங்கைக்கும் இடையில் பாக்கு நீரிணையில் அமைந்துள்ள ஒரு தீவு. இந்தியாவைச் சேர்ந்த இத்தீவு தமிழ்நாடு மாநிலத்தில் இராமநாதபுரம் மாவட்டத்தின் நிர்வாகத்தின் கீழ் உள்ளது. சுற்றுலா மற்றும் இந்துக்களின் புனிதத் தலமாக உள்ள இராமேசுவரம்  இத்தீவின் முக்கிய நகரம் ஆகும்.

## புவியியல்
பாம்பன் தீவின் அகலம் பாம்பன் நகரப்பகுதியின் மேற்கில் இருந்து தனுஷ்கோடியின் தென்கிழக்கு வரை கிட்டத்தட்ட 30 கிலோமீட்டர்கள் ஆகும். நீளம் தனுஷ்கோடி முதல் இராமேசுவரம்  வரை 2 கி.மீ. முதல் 7 கி.மீ. வரை பரந்துள்ளது.

பாம்பன் தீவு இராமநாதபுரம் மாவட்டத்தின் ஒரு தாலூகா ஆகும். இது ஓகரிசல்குளம், மாஹிந்தி, பாம்பன், இராமேசுவரம் என நான்கு நிர்வாக அலகுகளாகப் பிரிக்கப்பட்டுள்ளன. இங்கு இரண்டு நிர்வாக கிராமங்கள் உள்ளன. அவை: பாம்பன், இராமேசுவரம் என்பவை. இவை இரண்டும் இத்தீவின் முக்கிய நகரங்கள் ஆகும். இவ்விரு நகரங்களிலும் தொடருந்து நிலையங்களும் உள்ளன. இவற்றைவிட தங்கச்சிமடம், இராமர்பாதம் (Ramarpadam) என இரண்டு சிறிய குடியேற்றக் கிராமங்களும் உள்ளன. பாம்பன் தீவின் நிர்வாகத் தலைமையகம் இராமேசுவரத்தில் உள்ளது. இராமேசுவரம் பாம்பன் நகரில் இருந்து 11 கி.மீ. தூரத்திலும், தனுஷ்கோடியில் இருந்து 18 கி.மீ. தூரத்திலும் அமைந்துள்ளது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
பகுப்பு:இந்தியப் பெருங்கடலின் தீவுகள்
பாம்பன்

**பாம்பன்** என்ற ஊர் பாக் நீரிணையில் (Palk Strait) அமைந்துள்ள பாம்பன் தீவின் தொடக்கமாக, இராமேஸ்வரம் வட்டத்தின் ஒரு நிர்வாக கிராமமாக, இராமநாதபுரம் மாவட்டத்தில் உள்ள ஓர் இரண்டாம் நிலை ஊராட்சி ஆகும். பெரும்பகுதி இந்தியாவையும் இராமேஸ்வரத்தையும் கடல் வழியாக இணைப்பது இங்குள்ள பாம்பன் பாலம் ஆகும்.

பாம்பனில் உள்ள இரு பாலங்களும் ஊரின் நுழைவாயிலில் அதற்கு அழகு சேர்க்கின்றன. பாம்பன் பாலம் பாக் நீரிணையில் இந்தியாவின் தமிழ்நாடு மாநிலத்தில் அமைந்துள்ள பெருநிலப்பரப்பையும் (Mainland) பாம்பன் தீவையுயும் இணைக்கும் ஒரு பாலம் ஆகும். இதுவே இந்தியாவின் முதல் கடல் பாலம் ஆகும். சுமார் 2.3 கி.மீ. நீளம் கொண்ட இந்தப் பாலம் இப்போது இந்தியாவின் இரண்டாவது மிக நீளமான கடல் பாலமாக உள்ளது (முதலிடத்தில் இருப்பது பாந்திரா-வொர்லி கடல் பாலம்) ஆகும். 

பாம்பன் தீவு தமிழ் நாட்டுக் கரைக்கு அருகில் அமைந்துள்ள தீவுகளில் மிகப் பெரியது ஆகும். இவ்வூரில் மீன்பிடித் தொழில் மிக முக்கியமான தொழில் ஆகும்.

இந்திய மக்கள் தொகை கணக்கெடுப்பு 2011 படி, மொத்த மக்கள் தொகை 37,819. வீடுகளின் எண்ணிக்கை 8522.
இதில் 0-6 வயதுடையோர் எண்ணிக்கை 4,582. எழுத்தறிவு சதவீதம் 74.84. ஆண் பெண் பாலின விகிதம் 1000 ஆண்களுக்கு 973 பெண்கள் என்பதாகும்.

## போக்குவரத்து வசதிகள்
பாம்பன் தீவு சிறப்பான சாலை மற்றும் தொடருந்து போக்குவரத்து வசதிகள் நன்கு பெற்ற ஊராகும். மேலும் பாம்பன் இந்தியாவின் அனைத்துப் பகுதிகளில் இருந்தும் தொடருந்து போக்குவரத்தால் இணைக்கப் பெற்றுள்ளது.

## ஆன்மிக இடங்கள்
1) புனித ஆரோக்கிய அன்னை தேவாலயம், பாம்பன்

2) புனித அந்தோணியார் தேவாலயம், பாம்பன்

3) புனித சவேரியார் தேவாலயம், அக்காள் மடம்

4) பாம்பன் பாலசுப்ரமணிய சுவாமி திருக்கோவில்

5) பள்ளி வாசல், பாம்பன்

## கல்வி நிறுவனங்கள்

1) ஊராட்சி ஒன்றிய தொடக்கப்பள்ளி, பாம்பன் 

2) ஊராட்சி ஒன்றிய தொடக்கப்பள்ளி, அக்காள் மடம், பாம்பன் 

3) ஊராட்சி ஒன்றிய நடுநிலைப்பள்ளி, தரவைத் தோப்பு, பாம்பன்

4) ஊராட்சி ஒன்றிய நடுநிலைப்பள்ளி, சின்ன பாலம், பாம்பன் 

5) அரசு மேல்நிலைப்பள்ளி, பாம்பன்

6) பாம்பன் வித்யாலயா பள்ளி, பாம்பன்

7) டாக்டர் ஏ பி ஜே அப்துல் கலாம் தொடக்கப்பள்ளி, பாம்பன் 

8) புனித அந்தோணியார் நடுநிலைப்பள்ளி, பாம்பன்

9) பெரும்தலைவர் காமராஜர் நடுநிலைப்பள்ளி, பாம்பன்குந்துக்கால் கடற்கரை

10) விவேகானந்தா வித்யாலயா மெட்ரிகுலேசன் பள்ளி, பாம்பன்

11) புனித அன்னம்மாள் மெட்ரிகுலேசன் மேல்நிலைப்பள்ளி, அக்காள் மடம், பாம்பன்

12) கிாிகினி தொழிற் பயிற்சி மையம், பாம்பன் - மற்றும் பல

## சுற்றுலா இடங்கள்
1) பாம்பன் பாலம்

2) விவேகானந்தர் நினைவு மண்டபம் (குந்துக்கால்)

3) குருசடை தீவு

4) பாம்பன் கலங்கரை விளக்கம்

## மேற்கோள்கள்:
*http://www.censusindia.gov.in/pca/SearchDetails.aspx?Id=700554

பகுப்பு:இராமநாதபுரம் மாவட்டத்திலுள்ள கிராமங்கள்
ஆங்கிலோ-கெல்ட்டிய ஆஸ்திரேலியர்

**ஆங்கிலோ-கெல்ட்டிய ஆஸ்திரேலியர்** (*Anglo-Celtic Australian*) எனப்படுவோர் ஆஸ்திரேலியாவில் வாழும் பிரித்தானியர், மற்றும் ஐரியர்களின் இனக்குழுக்களின் வம்சத்தைக் குறிக்கும்

## மக்கள்
குடியேற்றக் காலத்தில் இருந்து 20ம் நூற்றாண்டின் நடுப்பகுதி வரையிலும், பின்னர் பிரித்தானியரும், ஐரியரும் ஆஸ்திரேலியாவில் குடியேறிகளில் பெரும்பான்மையானோராய் இருந்தனர். கூட்டமைப்பின் பின்னரான காலப்பகுதியில் ஐரோப்பாவின் வேறு இனத்தவர்களும் குடியேறினர். 2006 மக்கள் கணக்கெடுப்பின் படி, (குடிமக்கள் தமது வம்சத்தைத் தாமே தேர்ந்தெடுத்துக் கொள்ளும் நடைமுறை இருந்தது, ஒருவர் இரு வம்சங்களைத் தேர்ந்தெடுக்க அனுமதிக்கப்பட்டது) 6,283,647 (31.6%) ஆஸ்திரேலியர்கள் ஆங்கில வம்சத்தையும், 1,803,740 (9.1%) பேர் ஐரிய வம்சத்தையும், 1,501,204 (7.6%) பேர் ஸ்கொட்டிய வம்சத்தையும், 113,242 (0.7%) பேர் வேல்சிய வம்சத்தையும் தேர்ந்தெடுத்தனர். மேலும் 5,686 (0.3%) பேர் தம்மை பிரித்தானியர் என அடையாளம் காட்டினர்.

ஐக்கிய இராச்சியத்தில் இருந்தே பெரும்பான்மையானோர் குடியேறினர். 2005-06 இல் ஐக்கிய இராச்சியத்தில் பிறந்த 22,143 பேர் ஆஸ்திரேலியாவில் குடியேறினர். இது மொத்தமாகக் குடியேறியவர்களில் 21.4% ஆகும். 2006 கணக்கெடுப்பின்படி, 1,038,165 பேர் தம்மை ஐக்கிய இராச்சியத்தில் பிறந்தோர் எனவும், 50,251 பேர் தம்மை அயர்லாந்தில் பிறந்தோர் எனவும் அடையாளம் காட்டினர்.

சிட்னி நகரிலேயே பெரும்பான்மையான பிரித்தானியாவில் பிறந்தோர் (175,166) வாழ்கின்றனர். அடுத்தபடியாக பேர்த் நகரில் 171,023 பேர் உள்ளனர்.

## மேற்கோள்கள்

## இவற்றையும் பார்க்கவும்
* கெல்ட்டியர்
* ஆங்கிலோ-கெல்ட்டியர்

பகுப்பு:ஆஸ்திரேலிய இனக்குழுக்கள்
சிக்கல் (சிக்கல் தீர்வு)

**சிக்கல்** என்பது ஒரு இலக்கை அடைய கடினப்படுத்தும் தடைகள். விரும்பப்படாத அல்லது அசாதரண நிலை.  தமிழில் சிக்கலை பிரச்சினை என்றும் குறிப்பிடுவர்.

சிக்கல்களை இரும் பெரும்  வகைகளாக பிரிக்கலாம்:
* நன்றாக வரையறை செய்யப்பட்ட சிக்கல்கள் (well defined problems)
* நன்றாக வரையறை செய்யப்படா சிக்கல்கள் (ill defined problems)

எந்தளவுக்கு ஒரு சிக்கல் சரிவர வரையறை செய்யப்பட்டுள்ளது என்பது அந்த சிக்கல் முன்னர் தீர்க்கப்பட்டு ஒரு தரப்படுத்தப்பட்ட தீர்வு உள்ளதா என்பது பற்றியதாகும்.

## சிக்கல் தீர்வு
*முதன்மைக் கட்டுரை: [[சிக்கல் தீர்வு]]*

## இவற்றையும் பாக்க
* பிரச்சினைகள் பட்டியல்

## மேற்கோள்கள்


பகுப்பு:சிக்கல் தீர்வு
எல். ஆர். ஈசுவரி

**எல். ஆர். ஈசுவரி** (பிறப்பு:7 திசம்பர் 1939) என்பவர் தமிழ்நாட்டின் திரைப்படப் பின்னணிப் பாடகியாவார். 1958 ஆம் ஆண்டிலிருந்து திரைப்படங்களில் பாடி வரும் இவர் பல மொழிகளிலும் ஆயிரக்கணக்கான பாடல்களைப் பாடியுள்ளார்.

## வாழ்க்கைச் சுருக்கம்
இலூர்து மேரி ஈசுவரி பரமக்குடிக்கு அருகே இளையான்குடி என்ற ஊரைப் பூர்வீகமாகக் கொண்ட அந்தோனி தேவராஜ், ரெஜினாமேரி நிர்மலா ஆகியோருக்குச் சென்னையில் பிறந்தார். இவரின் தாயார் எம். ஆர். நிர்மலா, ஜெமினி சுடூடியோவில் குழுப்பாடகியாக இருந்தவர். ஈஸ்வரியின் இயற்பெயர் "இலூர்துமேரி இராஜேஸ்வரி". எழும்பூரில் உள்ள மாநிலப் பெண்கள் உயர்நிலைப் பள்ளியில் படித்தார். இளம் வயதிலேயே தந்தை (36) இறந்து விட்டார். அமல்ராஜ் என்ற தம்பியும், எல். ஆர். அஞ்சலி என்ற தங்கையும் இவருக்கு உள்ளனர்.

## திரையுலகில்
மனோகரா (1954) படத்திற்காக எஸ். வி. வெங்கட்ராமன் இசையமைப்பில் "இன்ப நாளிலே இதயம் பாடுதே" என்ற பாடலை ஜிக்கி குழுவினருடன் பாடினர். அப்பாடலில் தாய் நிர்மலாவுடன் இணைந்து ஈஸ்வரியும் சேர்ந்து பாடினார். அன்று முதல் இவரும் குழுப் பாடகியானார். முதன் முதலில் தனியாகப் பாடும் வாய்ப்பு நல்ல இடத்துச் சம்பந்தம் (1958) திரைப்படத்துக்காக கே. வி. மகாதேவனின் இசையமைப்பில் *இவரே தான் அவரே* என்ற பாடலைப் பாடினார். இதுவே இவரது முதற் பாடலாகும்.

1961 இல் வெளிவந்த பாசமலர் திரைப்படத்தில் இவர் பாடிய *வாராயோ தோழி வாராயோ* என்ற பாடல் இவருக்கு பரவலான புகழைத் தேடித் தந்த பாடல். இது இன்றும் திருமண விழாக்களில் ஒலிக்கும் பாடலாகும். "எலந்தைப் பழம்", *முத்துக்குளிக்க வாரியளா*, *தட்டட்டும் கை தழுவட்டும்*, நதியே மதுவானால், *பத்து பதினாறு முத்தம் முத்தம்*, *பட்டத்து இராணி பார்க்கும் பார்வை*, குடிமகனே பெரும் குடிமகனே, *அதிசய உலகம் ரகசிய இதயம்* போன்ற பாடல்கள் இவருக்குப் பரவலான புகழைத் தேடித்தந்தன.

## மறு நுழைவு
நீண்ட இடைவெளிக்குப் பிறகு, 2011ஆம் ஆண்டு சிலம்பரசன் நடித்த ஒஸ்தே திரைப்படத்தில் "கலாசலா கலாசலா" என்ற பாடலைப் பாடியதில் மீண்டும் பிரபலமானார். இப்பாடல் வெளியான சில நாட்களிலேயே அதிகமானோரைச் சென்றடைந்தது. அடுத்த ஆண்டு தடையறத் தாக்க படத்தில் "நா பூந்தமல்லிடா" என்ற பாடலைப் பாடினார். இவர் சமீபத்தில் விக்டரி படத்திற்காக கைலாஷ் கெருடன் "யக்கா நின் மகளு நானகே" என்ற கன்னடப் பாடலைப் பாடியுள்ளார், இதுவும் சிறந்த பாடலானது. 2013-இல், ஆர்யா சூர்யா படத்தில் டி. ராஜேந்தருடன் இணைந்து "தகடு தகடு" என்ற இணைப் பாடலைப் பாடினார். 2014-இல் பரத்வாஜ் இசையமைத்த அதிதி திரைப்படத்தில் "ஜெய்பூரில் ஜெய்பூரில்" பாடலைப் பாடினார். 2020ஆம் ஆண்டில், நயன்தாரா நடித்த திரைப்படமான "மூக்குத்தி அம்மன்" படத்திற்காக ஆதி குத்து என்ற பாடலைப் பாடியுள்ளார்.

## ஈஸ்வரி பாடிய தமிழ்த் திரைப்படப் பாடல்கள்

## மேற்கோள்கள்

## வெளி இணைப்புகள்
* 
* The Titillating Voices of Two Tamil Playback Singers in Movie minutes

பகுப்பு:1939 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்படப் பாடகர்கள்‎
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
1730கள்

**1730கள்** என்றழைக்கப்படும் பத்தாண்டு காலம் 1730ஆம் ஆண்டு துவங்கி 1739-இல் முடிவடைந்தது.

## நிகழ்வுகள்
* புரட்டஸ்தாந்தர்களின் *Great Awakening* என்ற சமய இயக்கம் வட அமெரிக்காவில் ஆரம்பிக்கப்பட்டது.
* ஒக்டாண்ட் (Octant) என்ற அளவு கருவி கண்டுபிடிக்கப்பட்டது. 
* 1737: ரிச்மண்ட் (வர்ஜீனியா) நகரம் அமைக்கப்பட்டது.
* 1737 - வீனஸ் கோள் மேர்க்குரி கோளின் முன்னால் கடந்தது.
* 1737 - இந்தியாவின், வங்காளத்தில் கிளம்பிய 40 அடி உயர அலை சுமார் 300,000 பேரைக் கொன்றது.

## உலகத் தலைவர்கள்
* பிரான்சின் பதினைந்தாம் லூயி (1715-1774) 
* புனித ரோமப் பேரரசன் நான்காம் சார்ல்ஸ் (1711 - 1740)
* பிரஷ்யாவின் இரண்டாம் பிரெடெரிக் (1740-1786)
* ஸ்பெயினின் ஐந்தாம் பிலிப், (1700-1746)

### முகலாயப் பேரரசு
* முகமது ஷா (1720-1748)

## மேற்கோள்கள்
நிலவியல் தலைப்புகள் பட்டியல்

## இயல்கள்
* நிலவியல்
* புவியியல்
* வானியல்
* கடலியல்
* வேதியியல்
* இயற்பியல்
* நிலநடுக்கவியல் - Seismology

## மண்டலங்கள்
* Lithosphere - பாறை மண்டலம், கற்கோளம்
* Hydrosphere - நீர் மண்டலம்
* Biosphere - உயிர் மண்டலம்
* Atmosphere - வளி மண்டலம்
* Troposphere - அடிவளி மண்டலம்
* Stratosphere -  அடுக்கு மண்டலம்
* Mesophere - இடை மண்டலம்
* Thermosphere - வெப்ப மண்டலம்
* Exosphere - புறவளி மண்டலம்

## பூமியின் அமைப்பு

* Crust - பூமியின் மேலோடு
* மேல் இடைப்பகுதி
* கீழ் இடைப்பகுதி
* வெளி அகடு, வெளி மையம்
* உள் அகடு, உள் மையம்

## இயற்கை நிகழ்வுகள்
* நிலநடுக்கம்
* ஆழிப்பேரலை
* புயல்
* வெள்ளப்பெருக்கு
* சூறாவளி
* எரிமலை

## [[நிலநடுக்கவியல்]]
* ரிக்டர் அளவு
* எஸ் அலை
* பி அலை
*

## இதர தலைப்புகள்
* கடல் படுகை
* நிலப்படுகை
* தட்டுப் புவிப்பொறைக் கட்டமைப்பு
* கூடும் விழிம்பு - :en:Convergent boundary

## இவற்றையும் பாக்க
* :en:List of geology topics

## வெளி இணைப்புகள்

பகுப்பு:நிலவியல்
பகுப்பு:அறிவியல் தலைப்புகள் பட்டியல்
1866

**1866**  (**[[ரோம எண்ணுருக்கள்|MDCCCLXVI]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும்.

## நிகழ்வுகள்
* ஜனவரி 1 - யாழ்ப்பாணத்தில் முதன் முதலாக காவற்துறை அமைக்கப்பட்டது.
* பெப்ரவரி 13 - பகல் வேளையில் முதலாவது வங்கிக் கொள்ளை மிசூரியில் இடம்பெற்றது.
* பெப்ரவரி 28 - இம்மாதம் பூரணையின்றி முடிந்தது.
* மார்ச் 31 - சிலியின் வல்பரைசோ துறைமுகம் ஸ்பானிய கடற்படையின் குண்டுத் தாக்குதலுக்குள்ளானது.
* ஏப்ரல் 4 - ரஷ்யாவின் இரண்டாம் அலெக்சாண்டர் கீவ் நகரில் கொலை முயற்சி ஒன்றில் இருந்து தப்பினான்.
* மே 24 - ஆர்ஜெண்டீனா, பிரேசில், மற்றும் உருகுவே கூட்டுப் படைகள் ஆர்ஜெண்டீனாவில் இடம்பெற்ற போரில் பராகுவேயைத் தோற்கடித்தனர். இதில் 16,000 பேர் கொல்லப்பட்டனர்.
* சூன் 5 - புளூட்டோ சூரியனுக்கு மிக அதிகமான தூரத்தில் இருக்கக் கணக்கிடப்பட்டது. இந்நிலை மீண்டும் ஆகத்து 2113 ஆம் ஆண்டில் இடம்பெறும்.
* சூன் 8 - கனடாவின் நாடாளுமன்றம் முதற் தடவையாக ஒட்டாவாவில் கூடியது.
* சூன் 14 - ஆஸ்திரியாவுக்கும் பிரஷ்யாவுக்கும் இடையில் போர் ஆரம்பமானது.
* சூன் 20 - ஆஸ்திரியா மீது இத்தாலி போரை அறிவித்தது.
* சூலை 3 - ஆஸ்திரியாவுடனான போரில் பிரஷ்யா வெற்றி பெற்றது.
* சூலை 24 - அமெரிக்க உள்நாட்டுப் போரின் முடிவை அடுத்து டென்னசி மாநிலம் மீண்டும் ஐக்கிய அமெரிக்காவுடன் இணைந்தது.
* ஆகத்து 20 - அமெரிக்க அதிபர் அண்ட்ரூ ஜோன்சன் அமெரிக்க உள்நாட்டுப் போர் முடிவுக்கு வந்ததாக அதிகாரபூர்வமாக அறிவித்தார்.
* ஆகத்து 23 - பிராக் நகரில் ஏற்பட்ட உடன்பாட்டுடன் ஆஸ்திரிய-பிரஷ்யப் போர் முடிவுக்கு வந்தது.
* செப்டம்பர் 22 - பராகுவே வெற்றிகரமாக மூன்று நாடுகளுடன் இடம்பெற்ற போரில் வெற்றி பெற்றது.
* அக்டோபர் - யாழ்ப்பாணத்தில் வாந்திபேதி நோய் மிக வேகமாகப் பரவத் தொடங்கியது. இது மார்ச் 1867 இலேயே தணிந்தது.
* அக்டோபர் 12 - வியென்னா உடன்பாட்டுடன் ஆஸ்திரியாவுக்கும் இத்தாலிக்கும் இடையில் இடம்பெற்ற போர் முடிவுக்கு வந்தது.

## தேதி அறியப்படாத நிகழ்வுகள்
* ஜெர்மனியில் அல்பிரட் நோபல் டைனமைட்டைக் கண்டுபிடித்தார்.

## பிறப்புகள்
* மே 25 - மு. சி. பூரணலிங்கம் பிள்ளை, தமிழறிஞர் (இ. 1947)
* நவம்பர் 12 - சுன் இ சியன், சீனாவின் புரட்சித் தலைவர் (இ. 1925)
* டிசம்பர் 16 - வசிலி கண்டின்ஸ்கி, ரஷ்ய ஓவியர் (இ. 1944)

## இறப்புகள்

## 1866 நாட்காட்டி

## மேற்கோள்கள்

1866
சுல்தான் (இயங்குபடம்)

**சுல்தான்** 2009 இல் வெளிவருவாறு திட்டமிட்ட படம். இது தமிழ். தெலுங்கு, இந்தி, ஆங்கிலம் ஆகிய மொழிகளில் வெளிவருவதாக இருந்தது. தமிழ்த் திரைப்பட நடிகர் ரஜனிகாந்தை நாயகனாக கொண்டு, அவரது மகள் சௌந்தரியா ரஜினிகாந்த் கதை, வசனம் எழுதி இயக்க முற்பட்டார். அதிகமான முன்னேற்பாடுகள் இருந்தாலும் இப்படம் கைவிடப்பட்டது. இப்படத்திற்கு பதிலாக கோச்சடையான் திரைப்படத்தை இயக்கினார்.

## மேற்கோள்கள்

பகுப்பு:தமிழ் இயங்குபடங்கள்
இனிமே நாங்கதான்

**இனிமே நாங்கதான்** தமிழில் 2007 இல் வெளிவந்த முதல் முழுநீள முப்பரிணாம இயங்குபடம்.  இதை மாய பிம்பம் ஊடக நிறுவனம் தயாரித்துள்ளது.  இப்படம் விச்சு, வரது, வைத்தி, கேவிந்த் என்ற நான்கு நண்பர்களின் பணக்காரர் ஆக வேண்டும் என்ற கனவு பற்றியது.  இப்படத்தின் கதை, திரைக்கதை, வசனம், ஆகியவற்றை எழுதிய இயக்கியவர் ச. வெங்கிபாபு.  இளையராஜா இசையமைத்துள்ளார்.  25 வரைகலைக் கலைஞர்கள்  ஒரு ஆண்டு வேலை செய்து இந்தப் படத்தை நிறைவேற்றினார்கள்.

## நடிகர்கள்

* எம். எசு. பாசுகர் - விஸ்வநாதன் ஆக
* பாண்டு - வரதராஜன் ஆக
* வாசு விக்ரம் - வைத்தியநாதன் ஆக
* லொள்ளு சபா மாறன் - கோவிந்தராஜன் ஆக
* முரளி குமார் - மதகுருவாக

## வெளி இணைப்புகள்
* இனிமே நாங்கதான் 

## மேற்கோள்கள்

பகுப்பு:தமிழ் இயங்குபடங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
புரட்சித் தலைவன் (இயங்குபடம்)

**புரட்சித் தலைவன்** 2009 வெளிவரவுள்ள தமிழ் இயங்குபடம்.  இதை மாய விம்பம் ஊடக நிறுவனம் தயாரிக்கிறது. தமிழ் திரையுலகில் புரட்சித் தலைவர் என அறியப்பட்ட மறைந்த ம. கோ. இராமச்சந்திரன் அவர்களை இப்படம் நாயகனாக கொண்டுள்ளது.  இப்படத்துக்கு இளையராஜா இசையமைக்கிறார்.  

## வெளி இணைப்புகள்
* thumb|150x150px|புரட்சித்தலைவர் இயங்கு படத்தில் இராமச்சந்திரன்
* தலைவன் ஒரு முன்னோட்டம்

## மேற்கோள்கள்

பகுப்பு:தமிழ் இயங்குபடங்கள்
ராணி காமிக்ஸ்

**ராணி காமிக்ஸ்** தமிழில் வெளிவந்த ஒரு வரைகதை இதழ்.  1984 தொடக்கம் சுமார் பத்து ஆண்டுகளுக்கு இளையோரிடம் பெரும் வரவேற்பு பெற்ற இவ் இதழ்கள் தொலைக்காட்சி, கணினி ஆகியவற்றின் வருகையுடன் நலிந்து, அதன் 500 ஆவது இதழுடன் நின்றுபோனது.  பெரும்பாலான இதழ்கள் அமெரிக்க ஐரோப்பிய வரைகதைளில் இருந்து மொழிபெயர்க்கப்பட்டவை. இதில் வெளியான ஜேம்ஸ் பாண்ட், மாயாவி போன்ற பாத்திரங்கள் தோன்றும் கதைகள் புகழ்பெற்றவை.  

## வெளி இணைப்புகள்
* http://www.ranicomics.com

பகுப்பு:தமிழ் வரைகதைகள்
பில் மேகர்

**பில் மேகர்** ஒரு அமெரிக்க மேடைச் சிரிப்புரையாளர், தொலைக்காட்சி நிகழ்ச்சியாளர், அரசியல் சமூக கருத்தாளர், எழுத்தாளர்.  இவரது Real Time With Bill Maher நிகழ்ச்சி HBO ஒளிபரப்படுகிறது.  இதற்கு முன் Politically Incorrect என்ற நிகழ்ச்சியை வழங்கினார்.

இவரது அரசியல் அங்கதத்துக்காக இவர் அறியப்படுகிறார்.  கடுமையாக வலது சாரிகளை தாக்கிப் பேசுவார்.  இவர் தாராண்மியவாத கொள்கை உடையவர்.  சமய நிறுவன எதிர்ப்பு, தன்னினச்சேர்கையாளருக்கு ஆதரவு, மிருக உரிமைகள் ஆதரவு ஆகிய நிலைப்பாடுகள் உடையவர்.  இவரது சமயத்தை விமர்சனம் செய்து ரிலியலஸ் என்ற விபரணப் படத்தையும் வெளியிட்டுள்ளார்.

பகுப்பு:அமெரிக்க நகைச்சுவையாளர்கள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:அமெரிக்க அறியொணாமையியலாளர்கள்
பகுப்பு:அமெரிக்க இறைமறுப்பாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
ஜான் ஸ்டூவர்ட்

**ஜான் ஸ்டூவர்ட்** (Jon Stewart) அமெரிக்க நகைச்சுவையாளர், தொலைக்காட்சி நிகழ்ச்சியாளர். இவரது அரசியல் அங்கத நிகழ்ச்சியான The Daily Show சராசரி 1.5 மில்லியன் மக்களால் பார்க்கப்படுகிறது. இந்த நிகழ்ச்சியில் இவர் அமெரிக்க சனாதிபதி ஜார்ஜ் புஸ்ஸையும் ஈராக் போரையும்  நகைச்சுவையுடன் கடுமையாக விமர்சனம் செய்துண்டு.

## மேற்கோள்கள்


பகுப்பு:அமெரிக்க நகைச்சுவையாளர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க தொலைக்காட்சி எழுத்தாளர்கள்
ஜெ. ராம்கி

**ஜெ. ராம்கி** என்று அழைக்கப்படும் ஜெ. ராமகிருஷ்ணன் (34) எழுத்தாளர், மொழிபெயர்ப்பாளர் மற்றும் சமூக நோக்கர். மயிலாடுதுறையைச் சேர்ந்தவர். சென்னையில் மென்பொருள் வல்லுநராக பணிபுரிகிறார். அரசியல், வரலாறு, தொழில்நுட்பம் குறித்து இணையத்திலும், தமிழ்ப் பத்திரிக்கைகளிலும் தொடர்ந்து எழுதி வருகிறார். தமிழ்நாட்டின் முக்கியமான மூன்று ஆளுமைகளான கருணாநிதி, ஜெயலலிதா மற்றும் ரஜினிகாந்த் குறித்து இவர் எழுதிய புத்தகங்கள், கடந்த பத்தாண்டுகளில் பரவலான கவனத்தைப் பெற்றுள்ளன. எமர்ஜென்ஸி நேரத்தில் ஜெயப்பிரகாஷ் நாராயணனின் சிறை அனுபவங்கள், மணிப்பூரின் இரும்புப் பெண்மணியான ஐரம் ஷர்மிளா மற்றும் முன்னாள் பிரதமர் நரசிம்ம ராவ் குறித்த இவரது மொழியாக்கங்களும் குறிப்பிடத்தக்கவை.

*ரஜினி சப்தமா? சகாப்தமா?* என்னும் தலைப்பில் ரஜினியைப் பற்றி இவர் எழுதிய முதல் புத்தகம் 2005ல் வெளியாகி வரவேற்பைப் பெற்றது. பின்னர் மு.க என்னும் தலைப்பில் கருணாநிதி குறித்த அலசல் புத்தகத்தின மூலமாக பரவலாகப் பேசப்பட்டார். அதைத் தொடர்ந்து இவர் எழுதிய பாகவதர் - எம்.கே. தியாகராஜ பாகவதரின் வாழ்க்கை குறித்த புத்தகமும், ஜெ அம்மு முதல் அம்மாவரை என்னும் தலைப்பில் ஜெயலலிதா குறித்து எழுதிய புத்தகமும் குறிப்பிடத்தக்கவை. ஜெ. ராம்கியின் மன்மோகன்சிங் குறித்த புத்தகம், காவிரியின் கதை, ம.தி.மு.கவின் வரலாறு, இண்டர்நெட் இயங்குவது எப்படி? உள்ளிட்ட சிறு புத்தகங்களும் தமிழ் வாசிப்புலகில் வரவேற்பை பெற்றிருக்கின்றன.

2008 ஆம் ஆண்டு இளம் எழுத்தாளருக்கான திருப்பூர் கலை இலக்கியப் பெருமன்றத்தின் விருதையும் பெற்றிருக்கிறார். கடந்த 20 ஆண்டுகளில் இவரது பல கட்டுரைகள், சிறுகதைகள், துணுக்குகள், கேள்வி பதில்கள் போன்ற பங்களிப்புகள் குமுதம், ஆனந்த விகடன், குங்குமம், கல்கி, இந்தியா டுடே, இதயம் பேசுகிறது, தினமணி, தினமலர் உள்ளிட்ட முன்னணி பத்திரிக்கைகளிலும் நாளேடுகளிலும் இடம்பெற்றுள்ளன. தற்போது வலம் உள்ளிட்ட சிறு பத்திரிக்கைகளிலும் சொல்வனம், தட்ஸ்தமிழ், தமிழோவியம் உள்ளிட்ட இணைய இதழ்களிலும் தொடர்ந்து எழுதிவருகிறார்

## வெளி இணைப்புகள்

*  ஜெ. ராம்கியின் வலைப்பதிவு - http://rajniramki.blogspot.com
*  ஜெ. ராம்கியின் பிற படைப்புகள் - http://www.nhm.in/shop/J.-Ramki.html 

பகுப்பு:தமிழக எழுத்தாளர்கள்
பகுப்பு:நாகப்பட்டினம் மாவட்ட மக்கள்
தமிழ் வரைகதை

தமிழில் உள்ள வரைகதை **தமிழ் வரைகதை** அல்லது **தமிழ் சித்திரக்கதை** எனப்படுகிறது.  
## வரலாறு
1950 கள் தொடக்கமே தமிழில் வரைகதைகள் உண்டு. 1956 ம் ஆண்டு ஆனந்த விகடனில் ஜீமந்தார் மகன் என்ற சித்திரக்கதை வெளிவந்தது. தமிழ் பத்திரிகையில் வெளிவந்த முதல் சித்திரைக்கதை இதுவே. ஆனந்த விகடனும் தமிழின் முதல் சித்திரக்கதையும்] 1970 இருந்து 1990 முற்பகுதி மட்டும் தமிழ் வரைகதைகளின் பொற்காலம் எனப்படுகிறது. இக்காலத்தில் லயன் காமிக்ஸ், ராணி காமிக்ஸ் (1984-1995), வாண்டுமாமா சித்திரக் கதைகள் உட்பட பல தமிழ் வரைகதை இதழ்கள் வெளிவந்தன. அம்புலிமாமா, பாலமித்திரா போன்ற சிறுவர் இதழ்களிலும் வரைகதைகள் வெளிவந்தன. இலங்கையில் இருந்து 2005 இல் இருந்து ஐஸ்பேர்க் காமிக்ஸ் வெளி வருகிறது.

1990 களில் கேபிள் தொலைக்காட்சி, கணினி ஆகியவற்றின் வருகை தமிழ் வரைகதை வாசிப்பு பழக்கத்தை குறைத்தன. அதனால் பல இதழ்கள் நின்றுபோயின. தமிழில் வாசிப்பதைத் தவிர்த்து, ஆங்கில மொழியில் வாசிக்கும் வழக்கம் பெருகி வருவதும் தேக்க நிலைக்கு ஒரு முக்கியக் காரணம் ஆகும்.

2015 காலப் பகுதியில் எண்ணிம வரைகதைகளும், வரைகலைப் புதினங்களும் தமிழில் வெளிவரத் தொடங்கின.  சிவப்புக்கல் மூக்குத்தி தமிழில் வெளிவந்த முதல் எண்ணிம வரைகதைப் புதினமாக அறியப்படுகின்றது.  விகடன் வெளியிட்ட சந்திரஹாசம் வரைலைப் புதினம் புத்தகக் கண்காட்சிகளில் நல்ல வரவேற்பைப் பெற்றது.

## கதை வகைகள்
பெரும்பாலான தமிழ் வரைகதைகள் ஐரோப்பிய, அமெரிக்க வரைகதைகளின் மொழிபெயர்ப்புகளே. மாயாவி, இரும்புக்கை மனிதன், யேம்ஸ்பாண்ட், டெக்ஸ் வில்லர் என மேற்குநாடுகளில் பெரும் வரவேற்பைப் பெற்ற வரைகதை நாயகர்களின் கதைகள் தமிழில் மொழி பெயர்க்கப்பட்டன. எனினும் பட்மான், சுப்பர்மான், ஸபைடர்மான் போன்றவை மொழி பெயர்க்கப்படவில்லை. இதற்கு காப்புரிமை காரணமாக இருந்திருக்கலாம்.

துப்பறியும் கதைகள், வெளிக்கிரக கதைகள், குதிரை வீரர்-செவ்விந்தியர் கதைகள் ஆகியவை தமிழில் பெரிதும் வெளிவந்தன.

வாண்டுமாமாவின் தமிழ் சித்திரக்கதைகள், பூந்தளிர் (சித்திரக்கதை), தமிழ்வாணன் சித்திரக் கதைகள் ஆகியவை தமிழில், தமிழ்ச் சூழலுடன் தொடர்பான பாத்திரங்கள், இடங்கள், நிகழ்வுகள் கொண்டு வரையப்பட்டன.

## தமிழ் வரைகதைகளும் சமூகமும்
தமிழ் வரைகதைகள் மேற்குநாட்டு கூறுகளை இளையோருக்கு அறிமுகப்படுத்தின. பெரும்பாலன கதைகள் வீர சகாச கதைகளே. இவற்றில் ஒரு சில கதைகளில் மேலோட்டமான பாலிய கூறுகளும் உண்டு. அதனால் சிறுவர், இளையோர் இவ் இதழ்களை வாசிப்பதற்கு பல பெற்றோர்கள் அனுமதிக்கவில்லை. அனேக பள்ளிக்கூடங்களில் தமிழ் வரைகதை இதழ்களை வைத்திரிப்பதோ, வாசிப்பதோ பெரும் குற்றமாக கருதப்பட்டது. எனினும் சனசமூக நிலையங்களில் தமிழ் வரைகதை இதழ்கள் இருந்தன.

தமிழ்நாட்டில் இருந்து ஆக்கப்பட்ட வரைகதைகள் தமிழ்ச் சூழலில் இருந்து கதைகளைப் பெற்றன. கல்கி எழுதி பெரும் வரவேற்பைப் பெற்ற மோகினித் தீவு புதினத்தின் சித்திரக்கதை இதற்கு ஓர் எடுத்துக்காட்டு. வாண்டுமாமாவின் கதைகளும் தமிழ் சிறுவர்களை, அல்ல்து கதா பாத்திரங்களைக் கொண்டவை.

## இவற்றையும் பாக்க
* லயன் காமிக்ஸ்
* மேத்தா காமிக்ஸ்
* ராணி காமிக்ஸ்
* இந்திரஜால் காமிக்ஸ்
* பூவிழிக் காமிக்ஸ்
* ஐஸ் பேர்க்
* ரத்ன பாலா
* பாலமித்ரா

## மேற்கோள்கள்


## வெளி இணைப்புகள்

* ஐஸ்பேர்க் காமிக்ஸ் - 
* வரைகலைப் புதினங்கள்(graphic novels): தொடர்புடையோர் விழித்துக் கொள்க! - 

பகுப்பு:தமிழ் வரைகதைகள்
புறவுறைத் தொகுதி

**புறவுறைத் தொகுதி** என்பது உடலைச் சேதங்களில் இருந்து பாதுகாக்கும் உறுப்புக்களின் தொகுதியாகும். இது, தோலையும், அதனோடு சேர்ந்த உரோமம், செதில், நகம் போன்றவற்றையும் உள்ளடக்குகிறது. புறவுறைத் தொகுதி பல செயற்பாடுகளைச் செய்கிறது. விலங்குகளில், இது அவற்றின் உடலுள் நீர் புகாது தடுத்தல், உள்ளேயுள்ள இழையங்களைப் பாதுகாத்தல், கழிவுப் பொருள்களை வெளியேற்றுதல், வெப்பநிலையைச் சமநிலையாக்குதல் போன்ற தொழில்களைச் செய்கின்றது. அத்துடன், வலி, தொடுகை, வெப்பம், அழுத்தம் ஆகியவற்றை உணரக்கூடிய உணரிகளும் இங்கேயே அமைந்துள்ளன. மனிதர்களில் இது உயிர்ச்சத்து டி ஐயும் உற்பத்தி செய்கின்றது.

புறவுறைத் தொகுதியே உடலில் உள்ள மிகப்பெரிய உறுப்புத் தொகுதி. இத்தொகுதி உடலைப் புறச் சூழலிலிருந்து பிரிப்பதுடன், அச் சூழல் பற்றிய தகவல்களை விலங்குக்கு வழங்கிச் சூழலின் சாதகமற்ற நிலைமைகளில் விலங்கின் உடல் பாதிப்படையாமலும் காக்கிறது. நீரில் வாழுகின்ற அல்லது தொடர்ச்சியாக ஈரலிப்பான வாழிடங்களில் வாழும் சிறு உடல் கொண்ட முதுகெலும்பிலிகள் மூச்சு விடுவதற்கும் புறவுறைத் தொகுதியே பயன்படுகின்றது.

பகுப்பு:புறவுறைத் தொகுதி
பகுப்பு:உடலியங்கியல்
படிவளர்ச்சி காலக்கோடு

## மேற்கோள்கள்


பகுப்பு:மனித வரலாறு
பகுப்பு:காலக்கோடுகள்
பகுப்பு:மாந்தரினப் படிமலர்ச்சி
பெப்ரவரி 2009

**பெப்ரவரி 2009**, 2009 ஆம் ஆண்டின் இரண்டாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 28 நாட்களின் பின்னர் ஒரு சனிக்கிழமை முடிவடையும். தமிழ் நாட்காட்டியின் படி மாசி மாதம் பெப்ரவரி 16 இல் தொடங்கி மார்ச் 12 வியாழக்கிழமை இல் முடிவடையும்.

## சிறப்பு நாட்கள்
* பெப்ரவரி 8 - தைப்பூசம்
* பெப்ரவரி 23 - மகா சிவராத்திரி

## நிகழ்வுகள்

## இறப்புகள்
* பெப்ரவரி 12 - சத்தியமூர்த்தி, தமிழீழ ஊடகவியலாளர்
* பெப்ரவரி 13 - கிருத்திகா, தமிழக எழுத்தாளர் (பி. 1915)

## வெளி இணைப்புகள்

----

பகுப்பு:2009
மார்ச் 2009

**மார்ச் 2009**, 2009 ஆம் ஆண்டின் மூன்றாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடையும். தமிழ் நாட்காட்டியின் படி பங்குனி மாதம் மார்ச் 13 இல் தொடங்கி ஏப்ரல் 13 திங்கட்கிழமை இல் முடிவடையும்.

## சிறப்பு நாட்கள்
* மார்ச் 9 - மாசி மகம்
* மார்ச் 28 - புவி மணிநேரம்

## நிகழ்வுகள்

## இறப்புகள்

----

பகுப்பு:2009
கால அட்டவணை (செயற்திட்ட மேலாண்மை)

**கால அட்டவணை** என்பது ஒரு திட்டத்தின் பணிகள் எந்த எந்த காலப்பகுதிகளில் நடைபெறவேண்டும் என்றும், யார் ஈடுபடவேண்டும், எவ்வளவு வளம் ஒதுக்கப்படவேண்டும் என்றும் வரையறை செய்து தயாரிக்கப்படும் அட்டவணை ஆகும்.  எப்போது பணிகள் தொடங்கப்படவேண்டும், எவை ஒருங்கே செய்யப்படக்கூடிவை, எவை வேறு முடிவுகளை சார்ந்திருக்கின்றன (dependencies), முக்கிய மைல்கல்கள், முடிவு திகதி போன்றவை கால அட்வணையில் குறிக்கப்படும்.

ஒரு எளிமையான முறை Gantt Chart ஆகும்.  Critical Path Method, Performance Evaluation and Review Technique அகியவை பெரிய திட்டங்களுக்கு கூடிய பலன் தரக்கூடியவை.

பகுப்பு:சிக்கல் தீர்வு
பகுப்பு:செயற்திட்ட மேலாண்மை
சந்திப்பு

thumb|சந்திப்பு
**சந்திப்பு** அல்லது கூட்டம் என்பது இரண்டு அல்லது அதுக்கு மேற்பட்ட நபர்கள் முன்னேற்பாட்டின் படி ஒரு நோக்குக்காக கூடிவதாகும்.  நேரடியாக, அல்லது தொலைபேசி அல்லது இணையம் ஊடாகவோ சந்திப்பு நிகழலாம்.

## சந்திப்பு வகைகள்
* திட்டமிடல்/ஒருங்கிணைப்பு
* தகவல் பரிமாற்றம்
* முடிவு செய்தல்
* சிக்கல் தீர்வு
* அணி உருவாக்கம்
* வெற்றிகளைக் கொண்டாடுதல்
* ஆதரவு/commitment திரட்டல்

## சந்திப்பு செயல்முறை
பொதுவாக சந்திக்க முன் கூட்டத்தைக் கூட்டுபவர் அதன் நோக்கத்தை மைய்யப்படுத்தி ஒரு நிகழ்ச்சி நிரலை தயாரிப்பார்.  அவர் கூட்டம் நடக்கும் இடம் அல்லது முறை, திகதி, நேரம் ஆகியவற்றை குறிப்பிட்டு தேவைப்படும் நபர்களுக்கு ஒரு அழைப்பு அனுப்புவார்.  எல்லோராலும் அல்லது அனேகரால் சந்திக்க முடிந்தால் கூட்டம் சொன்ன படி நடைபெறும்.  கூட்டத்தை ஒருவர் நெறிப்படுத்துவார்.  கூட்டத்தில் அசப்பட்ட விடயங்கள் பற்றி குறிப்புகள் (Minutes) எடுக்கப்படும்.  கூட்டம் நிறைவேறி சில நாட்களுக்குள் Minutes வெளியிடப்படும்.

## மேற்கோள்கள்

பகுப்பு:சிக்கல் தீர்வு